JUMAL KÕNELEB
Tere jälle.
Tere tulemast vaatama saatesarja "Jumal kõneleb".
Minu nimi on Jan Cedercreutz ja Joy'd te juba tunnete praeguseks.
Minu armas abikaasa Joy, tore Sind siin näha.
Kas tead mille jaoks Jeesus meid vabastas?
See on üks tore kirjakoht.
Kirjas galaatlastele 5:1 öeldakse:
"Vabaduseks on Kristus meid vabastanud."
Vabaduseks on Kristus meid vabastanud.
Kas pole võrratu? - Vabadusse vabastas Ta meid.
Vabadusse.
Seda on hea mõtiskleda ning öelda üha uuesti.
Lausa rääkida iseenesele.
Vabaduseks, vabadusse.
Vabaduseks on Kristus meid vabastanud.
Tõeliselt, täielikult vabaks.
Mõnikord on inimestel vale arusaam ristiusust.
Tean, et paljud isegi ei taha end millegi nii kammitsevaga siduda.
Nad ei taha isegi liituda mingi kogudusega.
Mõnikord tulebki see sellest, et kogudus on täis inimesi,
kes ongi otsekui seotud ning religiooni poolt aheldatud.
Kristluse mõte ei ole olla religioon.
Selle mõte on hoopis olla suhe.
Kui see on elav suhe Jeesusega,
see vabastab, toob rõõmu, õnnistust, rahu ja armu.
Kõike, mis on Jeesuses.
See aitab päriselt.
See aitab tõeliselt, sest Ta on meie Vabastaja.
Meie Vabastaja.
Samas salmis öeldakse veel midagi.
Galaatia 5:1: "Vabaduseks on Kristus meid vabastanud.
Püsige siis selles ja ärge laske endid jälle panna orjaikkesse!"
Paulus rõhutab tõsiselt, et kui Jeesus on teid
vabaduseks vabastanud, ärge laske millelgi end enam siduda.
Püsige kindlate ja vabadena.
Kas pole imeline sõnum?
See tähendab ka seda, et see võib olla väljakutseks.
Ega ometi? - Minul küll on.
Elus on asju, mis on üpris keerulised.
Need toodavad minu elus hirmu, muret ja ahastust.
Tekivad ka süüdistavad mõtted minu enese kohta.
Vabana püsimine pole alati nii lihtne asi.
Ei, nagu ütlesid eelmises saates hästi, et tõeline vabadus leidub Temas.
Tahame täna rääkida mõnest asjast, millest Jeesus meid on vabastanud.
Esiteks surmahirmust ja surmast üleüldse.
See on väga vinge asi.
Tema võitis surma.
Just.
Me ei pea enam kartma surma.
Ta tahab vabastada meid masendusest ja lootusetusest.
Päriselt. - Muidugi.
Inimestekartusest, mis seob nii paljusid.
Muretsemisest ja hädaldamisest.
Ta on vabastanud meid patu võimusest.
Samuti kogu sellega liituvast süütundest ja häbist.
Ta suri just selle tõttu.
Minu pattude eest.
Ta tahab vabastada sind ja mind kõigest,
mis ahistab, painab, seob, surub ja koormab.
Ta tahab sellest kõigest meid vabastada.
See ei ole mingi teoloogia.
Isegi kui see on teoloogia, sest see leidub Jumala Sõnas.
See on tõde.
Jeesus tahab päriselt, et sina ja mina oleksime vabad.
Liiga paljud kristlased ei ole.
Liiga paljud kristlased
ei naudi isegi oma elu, sest nad on seotud.
Mõnikord ka usk seob.
Jeesus ei too enesega seda vaid Ta tuleb ja vabastab.
Selle kohta on Vanas Testamendis tore näide.
Juba enne Jeesuse tulemist.
Sakarja raamatus 3:1-5.
Ülempreester Sakarjas sai Issandalt nägemuse.
"Ja ta näitas mulle
ülempreester Joosuat seismas Issanda ingli ees..."
Siin on juttu ülempreestrist,
kes on juhipositsioonil ja teenib Issandat.
"...ülempreester Joosuat seismas Issanda ingli ees,
ja saatanat seismas temast paremal pool teda süüdistamas."
Mida sa oled teinud?
Jälle sa oled teinud valesti!
Oled sa kunagi seda kuulnud? - Ei, muidugi mitte kunagi.
"Ja Issanda ingel ütles saatanale: "Issand sõidelgu sind, saatan!
Jah, Issand, kes on valinud Jeruusalemma, sõidelgu sind!
Eks see ole tulest tõmmatud tukk?"
Joosual olid seljas määrdunud riided..."
Teame, et meie vead ja muud asjad
võivad olla tõepoolest nagu määrdunud riided.
"...ja ta seisis ingli ees.
Siis ingel kostis ja ütles neile, kes seisid ta ees, nõnda:
"Võtke tal määrdunud riided seljast ära!"
Ja ingel ütles temale: "Vaata, ma olen su süü sinult ära võtnud
ja ma riietan sind uute riietega!"
Ja ta ütles: "Pange temale puhas mähis pähe!”
Ja temale pandi puhas mähis pähe ja riided selga.
Ja Issanda ingel seisis juures."
Salmist 8 jätkates:
"sest vaata, ma toon oma sulase Võsu!"
"ja pühin üheainsa päevaga ära selle maa süü."
Sel päeval, ütleb vägede Issand,
kutsute te üksteist viinapuu alla ja viigipuu alla."
Siin on imeline pilt sellest,
kuidas me seisame Taeva ja maa Looja ees
ning oleme vägagi teadlikud oma vigadest ja pattudest.
Sel hetkel Ta võtab meilt seljast need määrdunud riided
ja paneb meile selga puhtad pidurüüd.
Selleks tuligi Võsu ehk Jeesus,
et surra meie eest ja võtta kogu meie räpasus
ning anda meile Tema õigus, Tema kuub ja puhtus.
Me oleme vabad ja rõõmustame selle teadmise üle.
Kutsume oma sõbrad külla ning võime olla vabad.
Halleluuja!
Tore, et ka selles Vana Testamendi jutustuses
ei teinud Joosua midagi, et saada neid puhtaid riideid.
Ta sai need kingituseks. Armust.
Jumal võttis ära mustad riided ning andis asemele puhtad.
Jeesus suri sinu ja minu eest ristil
ning saame vastu võtta Tema kaudu ja Temasse uskudes.
Täielik vabadus kogu süüst ja häbist.
Täielik vabadus patust.
See on arm, mitte teenitud tasu.
Lihtsalt uskudes Temasse.
Mis teeb meid tõeliselt vabaks?
See on muidugi Jeesus, aga Ta ütleb ise midagi veel.
Esiteks, või ma ei teagi, kas hoopis teiseks ja kolmandaks.
Sama hästi viieteistkümnendaks.
Johannese evangeeliumis 8:31-32 ütleb Jeesus nii:
"Siis ütles Jeesus juutidele, kes temasse uskusid.."
Ta oli just kõnelenud ja mõned olid hakanud uskuma.
Jeesus ütles neile nii.
Nad juba uskusid Temasse.
"Kui te jääte minu sõnasse, siis te olete tõesti minu jüngrid
ning tunnetate tõde, ja tõde vabastab teid."
Jeesus ütleb uskuma hakanuile, et kui püsite Minu Sõnas,
siis te tunnetate tõde ja tõde teeb teid vabaks.
Jeesus rõhutab seda, et ka usklikuks saamine
ei tähenda alati seda, et kõik endine on möödanik.
Vaimulikult küll, me sünnime ju uuesti.
Siiski võib olla palju asju, mis meid veel seovad.
Kombeid, harjumusi, meelemürkide kasutamist ja muud.
Valesid süüdistavaid mõtteid, vale minapilt ja muu selline.
Seepärast ütleb Jeesus, et usklikuks saamine on uks
aga tõeline vabanemine on sageli hoopis protsess.
See algab sellest, et õpime tundma tõde.
Tõde, mis on Tema Sõnas.
Jumala Sõna vabastab.
Ka see sõnum võib kellelegi tunduda kummalisena.
"Kui mina loen Piiblit, siis mind see vaid süüdistab."
Sel juhul loed sa valet moodi, sest Püha Vaim nii ei tegutse.
Tahan sind julgustada ja olen mitmel korral öelnud,
et esmalt tasub paluda, et Püha Vaim kõneleks Sõna kaudu.
Seejärel Sa kuuled Sõna kaudu Jumala häält
ning sellest saab võitud sõnum, mis teeb vabaks.
Mis tõest Sa räägid?
Kuidas võib teada, mis on tõde?
Ometi ütleb Jeesus: "Mina olen tee, tõde ja elu."
Tema on tõde. - Mina olen tee, tõde ja elu.
Jeesuses leidub tõde.
Jeesuse kaudu pääseme tagasi taevase Isa juurde.
Saame Tema lasteks ja pääseme Tema ligiollu.
Ta hakkab meid õpetama ja näitama, et Ta on armastus.
Õpetab, et oleme Tema lapsed mitte Tema orjad.
Õpetab, et Ta on hea, et Ta ei jäta ega hülga iial.
Ma pole enam iialgi üksi ja Tema ise elab minus.
Iga selline väike asi, mida ma leian Piiblist -
olen uus loodu, vana on möödunud ning uus on asemele tulnud,
samuti et Ta on mind vabastanud, andnud mulle andeks
ning ma pole enam ori vaid olen Tema laps.
Iga selline väike sõnum teeb mind juba vabaks.
Ma võin nende juures peatuda
ja lasta neil tuua enda sisse vabadust.
Lihtne tõde Jeesuse kohta on alati selline, mis teeb vabaks.
See on alati vabastav.
See on ka hea juhtnöör,
mille järgi ma võin ära tunda, kas see on Jeesuse sõnum minule.
Ta tahab tuua vabadust, sest Ta on Vabastaja.
Tema ehitab ja tõstab üles.
Ta kuulutab rõõmusõnumit.
Selle järgi tunneme ära
et see on Temast, kui see teeb meid vabaks.
Mina olen väga tänulik Jumala Sõna eest
ja hea õpetuse eest, mida olen kuulnud.
Kui üldse miski mind vabastab, siis see on Jumala Sõna tõde.
Iga päev, kui ma loen Sõna,
teeb see mingil moel vabamaks ning kõnetab erineval moel.
Ka siis, kui Sõna õhutab mingis küsimuses meelt parandama,
siis ka see on asi, mis teeb vabaks.
Jumala Sõna on see, mis teeb meid vabaks.
Tahan lugeda Piiblist
ühe näite selle kohta, kui vaba oli Jeesus.
Kuna räägime sellest, et Tema on tõde ja vabadus.
Johannese evangeelium 10:17-18: "Isa armastab mind seepärast,
et ma annan oma elu, et seda jälle tagasi võtta.
Keegi ei võta seda minult,
vaid mina ise annan selle omal tahtel.
Minul on meelevald seda anda
ja minul on meelevald seda jälle võtta.
Selle käsu olen ma saanud oma Isalt."
Jeesus andis end vabatahtlikult ning läks ristile oma tahte ajel.
Isa ei sundinud Teda selleks vaid Ta läks seda ise tegema.
Ta andis isegi oma elu ja ütles,
et keegi ei saa seda võtta vaid Ta annab selle ise.
Ta andis oma elu.
Jeesus ise on samuti vaba.
Ta tegi Isa tahtmist, sest Ta tahtis seda teha.
Tegi seda vabast tahtest.
Jeesus ei ole ori ega orjasta kedagi.
See on tõde, mida mitmed ei mõista.
Nad näevad Jeesust kui ohvrit.
Ta tõesti tõi oma elu ohvriks, aga Ta tegi seda,
sest Ta tahtis seda teha ja tegi seda omast vabast tahtest.
Rääkides tõest, mis vabastas meid ja on toonud meie ellu vabaduse,
on tõde selle kohta, milline on Jumal üleüldse.
Tõde, et Jumal on hea.
Loeme seda 1. Johannese kirjast 1:5-7:
"Ja see on sõnum,
mida me oleme kuulnud temalt ja kuulutame teile:
Jumal on valgus, ja temas ei ole mingit pimedust."
Kas pole võimas!
"Jumal on valgus, ja temas ei ole mingit pimedust."
1. Johannese kiri 4:8: " Jumal on armastus."
Jumal on armastus.
Ta on armastus ja valgus, kelles ei ole mingit pimedust.
Ta armastab mind ja meid.
"Sest nõnda on Jumal maailma armastanud,
et ta oma ainusündinud Poja on andnud, et ükski,
kes temasse usub, ei hukkuks, vaid et tal oleks igavene elu."
Nii palju armastas Jumal maailma, et andis oma ainusündinud Poja.
Isa andis ainusündinud Poja ning Jeesus andis iseend ja oma elu.
Püha Vaim andis ennast meile.
Need on asjad, mis teevad meid vabaks.
Need rahustavad ja annavad turvatunde.
Taeva ja maa Looja on minuga ning Ta on minu poolel.
Tema on see, kes annab armu ning teeb vabaks.
See ongi kõige olulisem sõnum pärast päästesõnumit.
Peame mõistma, et Jumal on hea.
Kirjutasin selle kohta ka raamatu.
Jumal on armastus ja võid alati usaldada seda,
et Tal on alati sinu suhtes head kavatsused.
Ta ei taha mitte midagi muud, kui ainult head.
See on vundamendikivi, millel on väga oluline seista.
Peame mõistma, et see on tõde, et Jumal on läbinisti hea.
Temas ei ole mingit pimedust.
Kui see tõde juurdub meisse ja oleme selles veendunud,
siis julgeme alati minna Ta juurde, palvetada ja lugeda Tema Sõna
ning julgeme ja tahame olla Tema lähedal.
Seetõttu tõde Tema kohta ja selle kohta, milline Ta on, vabastab.
Kiri roomlastele 8:32
"Tema, kes oma Poegagi ei säästnud
vaid loovutas tema meie kõikide eest,
kuidas ta ei peaks siis koos Pojaga meile kõike muud kinkima?"
Seda võime küll pikemalt uurida,
sest meil tekib sageli see küsimus, kas Ta ikka on hea või mitte.
Kas Ta aitab mind või ei aita?
Kas Ta on minu poolt või mitte?
Selle vabadusega pole ka minu puhul nii,
et see saab kord selgeks ja siis olengi püsivalt vaba,
hõljun pidevalt pilvedel ja tunnen end täiuslikult hästi.
Ei.
Kas polegi? - See ei ole nii.
Pean minema aina uuesti Tema juurde tagasi.
Erinevad asjad toovad mulle muret, hirmu ja siduvaid asju.
Kui lähen ikka Tema juurde, hakkan teda oma hädas otsima
ning mis on Piiblisse kirjutatud, otsin ja küsin siiralt:
"Issand, see asi on minu elus segamini!"
Ma otsin ja otsin ja siis hakkan tasapisi nägema,
et Ta aitas Aabrahami, Ta aitas Joosuat, Kaalebit.
Uues Testamendis päästis Ta Pauluse erinevatest katsumustest.
Hakkan leidma neid sõnu ikka uuesti.
Mu süda rahuneb ja tekib turvatunne.
Ta teeb mind vabaks igal korral ning alati.
Sa oled eriti tore, sest siis sa nügid ka mind.
Iga kord kui ma muretsen, aitab mind mu imeline abikaasa.
Kui ma olen murest murtud, ütleb Joy: "Sa pole enda moodi!"
Ta märkab, kui mu välimus ja sõnad muutuvad.
Mul on imeline abikaasa, kes käsib mul minna palvetama
ja võtma aega Issandaga, kuni see mure ära läheb.
Kui võtan aega
ja otsin Teda palves, palvetan, loen Sõna,
räägin keeltes, ülistan, siis see lähebki ära.
Miks see läheb ära?
See ongi võtmeküsimus.
Hea, et sa selle esile tood.
See tõesti ei käi nii,
et saad kord usklikuks ja siis on edasi elu lill.
Loeme Jani kirjutatud raamatu läbi ning oleme elu lõpuni vabad.
Nii see ei käi, sest tõde ja vabadus on Temas.
Sellepärast see toimibki,
sest Ta alati aitab ja vastab, kui lähed Tema ette palvetama.
Sind samamoodi.
Vahel oled sa selles osas hea meeldetuletaja.
Mina ei taha jätta muljet, et hõljume pidevalt pilvedes.
Vastupidi.
Meil on koolis ja muu eluga piisavalt katsumusi
ning peame Teda otsima iga päev, et püsiksime üldse vabadena.
Niivõrd imeline, et kui läheme Tema juurde,
ja laseme Püha Vaimul end puudutada,
tuleb vabadus alati tagasi, sest Tema ei muutu.
Tema on alati täis vabadust.
Tema on alati täis rõõmu, rahu ja isegi usku.
Nii on. Palvetame.
Tänu Issand, et Sina oled meie Vabastaja.
Kui tuleme Sinu palge ette,
siis sinu kavatsused on head ja armastad meid tõeliselt.
Tänu, et saame tulla kõikide oma asjadega.
Tead neid katsumusi ja asju, millega me võitleme.
Tänu Issand, et saame
tõsta need Sinu ette, avada ning näidata neid Sulle.
Issand, tänu, et tunned meid
ning saame praegusel hetkel anda oma elu, lapsed ja lähedased,
tervise- ja majandusküsimused ning kogu oma tulevik Sinu kätte.
Aitäh Issand,
et kui anname need Sulle, saame neist ka lahti lasta
ja teada, et Sa oled hea ning Sa aitad mind.
Tänu Issand, et inglid hakkavad praegusel hetkel tegutsema
ning mõjutama meie keerulisi olukordasid,
tuues valgust, vabadust ja imed sünnivad Jeesuse nimel.
Issand, Sina tahad kogu aeg jätkuvalt meid aidata
ning teha imesid meie eludes keset meie argipäeva.
Võtame su abi ja armastuse praegusel hetkel vastu.
Jeesuse nimel, aamen.
Tunnen, et Issand tahab öelda
sulle, mulle ja meile kõigile: "Ma tahan, et sa oled vaba!"
Vaba kõigest ja vaba, et elada,
olla rõõmus ja vaba kõikidest muredest.
Tea seda, et Mina olen sinu Issand.
Ma annan sulle hea tuleviku ja mina annan sulle lootuse."
Tänu Issand, et õnnistad igaühte ja me saame elada vabadena.
Täiesti vabadena, nagu Sina oled vaba. Aamen.
Tahame tänada vaatajaid tagasiside eest,
nii kiituse kui kriitika eest ja eriti palveteemade eest.
See on imetore ja ka auasi, et saame teie eest palvetada.
Kui soovid rohkem teada meie töö kohta,
võid külastada meie kodulehekülge: www.kristillinenkoulu.org
Sealt saab infot meie teletööst, minu raamatute kohta
aga loomulikult meie imetoreda kooli ja lasteaia kohta.
Mõlemas on veel vabu kohti.
JUMAL KÕNELEB
Kui soovid toetada TV7 tööd, tahame sind selleks julgustada,
kuna selle kaudu saad ka sina kuulutada evangeeliumi.
Võibolla ei julge sa ise käia kodukohas kuulutamas
aga me kõik saame seda teha ning toetada TV7 tööd.
Võid helistada annetustelefoninumbrile 9001777
Kõne hind Eestis on 7 eurot.
Võid kasutada ka kontonumbreid, mida näed peatselt ekraanil.
Ole vaba ja kui miski sind seob, siis palveta ja otsi Jeesust
sest Tema tahab sind vabastada kõigest, mis sind seob.
Tahame kuulutada sulle täielikku vabadust,
täielikku rahu, armu, rõõmu ja õnnistust Jeesuse nimel.
Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin